[Прехвърляне на база данни на нашия сървър](/bg/kb/view/prehvarlyane_na_baza_danni_na_nashia_sarvar "Прехвърляне на база данни на нашия сървър")

 Предполагаме, че имате файл, съдържащ SQL dump/schema на вашата база данни на вашия компютър или сте я качили на вашия акаунт. За да качите базата, имате две възможности:


Използвайки програмата phpMyAdminЗа да влезете в phpMyAdmin, използвайте линка (влез) в секцията MySQL бази данни на вашия Контролен панел. След като влезете в phpMyAdmin, изберете таба Бази от данни, откъдето изберете базата данни, в която искате да импортирате файла. След това кликнете на таба Импортиране. Изберете местоположението на вашия SQL файл на вашия компютър (бутона Browse) и след това натиснете бутона Изпълнение. По този начин може да качите файлове не по-големи от 2-3 MB. Ако файлът, който трябва да качите, е по-голям, моля, използвайте функцията Импортер, която е описана в следващия параграф.


Използвайки функцията ИмпортерВ секцията MySQL бази данни на вашия Контролен панел натиснете бутона Импортирай след името на базата, където искате да импортирате файла с данни. На следващия екран изберете файл от вашия компютър или файл, който вече е качен от вас на сървъра.

Забележка: Ако вашата база данни е твърде голяма, трябва първо да качите SQL файла на сървъра с FTP и след това да ползвате функцията Импортер. В случай, че имате затруднения с качването, моля, не се колебайте да се свържете с отдел Техническа поддръжка.
 